Občas musíme pripomínať, že knižky nemáme
fyzicky u seba my, ale každý nakupuje u konkrétneho
knihomoľa, ktorý knižky pošle.
Registrovaní užívatelia dostanú malý darček
v podobe záložky. Kto prišiel s týmto nápadom?
Ľuboš, on prišiel aj s nápadom samotnej poličky.
A toho je veľa, každý deň prichádza s rôznymi plánmi a
možnosťami, ktoré na poličku pomaly zavádzame a
veríme, že budú úspešné. Záložky majú veľký úspech,
každý dostane svoju s menom, a to je vec, ktorú si bežne
nezoženiete. Sú krásne, mám radosť, keď prechádzam
sociálne siete a vidím knižky, v ktorých sú naše záložky.
Čarovná polička funguje už nejaký ten
týždeň, aké sú zatiaľ ohlasy?
Musím si zaklopať na drevo, zatiaľ poväčšine
skvelé. Knihomoli sú nadšení týmto nápadom, hoci
áno, niečo podobné funguje na bazoši. Ale my sme
chceli predaj knižiek trošku pozdvihnúť, aby sme
nemali na stránke len kôpku kníh odfotených na zemi
:). Každý užívateľ má svoju poličku, v ktorej môže mať
knižky na predaj, ale potom aj poličku, kde si ukladá
knihy, ktoré by si chcel kúpiť. A keď niekto túto knižku
pridá na predaj, hneď mu o tom pošleme e-mail,
nemusí nič prácne sledovať a vyhľadávať.
Aká je myšlienka projektu?
Chceme, aby si knihomoli mohli kúpiť
knihy za lepšie ceny, ale aj predať. Aby knižky
"žili" a cestovali, knižka môže predsa za "svoj
život" vystriedať aj pár majiteľov. Mne sa
napríklad stalo, že som si kúpila knižku, v
ktorej boli rôzne poznámky a príbeh mal tak
úplne iný rozmer. Tiež na poličke pravidelne
nakupujem, lebo knihy a ja sme nerozluční
kamaráti, odkedy som sa naučila čítať (a aj
kvôli nim nosím okuliare - čítavala som v noci
s baterkou).
P.S. Poličku nerobíme kvôli ziskom,
lebo z nej žiadne nemáme. :)
21